Diari Oficial de la Generalitat Valenciana


Sumari del DOGV 8057, del 07-06-2017 (2017/4774)

Informació pública de la versió preliminar i estudi ambiental i territorial estratègic de la modificació puntual de les normes subsidiàries de planejament consistent en la reclassificació de sòl no urbanitzable en sòl urbà industrial en la UEII. Expedient número 000142/2014-Gensec.
------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8057

Data del DOGV
:   07-06-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/4774


Data del document
:   25-05-2017

Organisme emissor
:   Ajuntament de Banyeres de Mariola

Tipus de document
:   Anunci

Descriptors 

:   * Banyeres de Mariola
    * administració local
    * pla d'urbanisme

Informació pública de la versió preliminar i estudi ambiental i territorial estratègic de la modificació puntual de les normes subsidiàries de planejament consistent en la reclassificació de sòl no urbanitzable en sòl urbà industrial en la UEII. Expedient número 000142/2014-Gensec. [2017/4774]  
Amb data 25 de maig de 2017, l'alcalde president, en compliment de l'Acord plenari de 30 de març de 2017, ha dictat la següent providència per a tramitar la participació pública i consultes de la versió preliminar del pla, l'estudi ambiental i territorial estratègic i la resta de documentació.  
Primer. Sotmetre a participació pública i informació pública la versió preliminar del pla per a la modificació puntual de les normes subsidiàries de planejament de Banyeres de Mariola, consistents en la reclassificació de sòl no urbanitzable en sòl urbà industrial en la UEII, incloent el seu estudi ambiental i territorial estratègic i la resta de documents exigibles per la normativa sectorial, objecte del present expedient, durant un termini de 45 dies, per mitjà de la publicació de l'anunci en el Diari Oficial de la Comunitat Valenciana i en premsa escrita de gran difusió.  
El termini dels 45 dies començarà a comptar des de l'endemà de la publicació de l'anunci en el Diari Oficial de la Comunitat Valenciana.  
  
Durant aquesta fase, es podran formular al·legacions i observacions, i es podran aportar tot tipus de documentació o mitjans de prova que estimen adequats.  
Segon. Iniciar el procés de consulta a les administracions públiques afectades i persones interessades, durant el mateix termini d'informació pública, amb petició dels informes exigibles d'acord amb la legislació sectorial. La falta d'emissió d'informe en el termini de 45 dies hàbils permetrà prosseguir la tramitació de les actuacions.  
Tercer. Iniciar el procés de consulta a les empreses subministradores d'aigua, energia elèctrica, gas, telefonia i telecomunicacions, perquè emeten un informe sobre les necessitats i les condicions tècniques mínimes imprescindibles dels projectes, obres i instal·lacions que hagen d'executar-se amb càrrec a l'actuació urbanística.  
Quart. Celebrar la sessió explicativa pública del pla de participació pública el dia 20 de juliol de 2017, a les 18.00 hores al saló de plens de l'Ajuntament. A aquest efecte es convocaran el públic en general i les associacions locals  
Cinqué. Inserir, en la pàgina web municipal, http://www.portademariola.com/informacio-publica/, la documentació sotmesa a participació pública i informació pública.  
Sisé. Tant la documentació de la modificació puntual com aquest expedient administratiu, podrà ser examinat en les oficines del Departament d'Urbanisme de l'Ajuntament, plaça de l'Ajuntament, número 1, de dilluns a divendres de 09.00 a 14.00 hores.  
  
Banyeres de Mariola, 25 de maig de 2017.- L'alcalde: Josep Sempere i Castelló.